OpenLLM-France/wikimedia huggingface dataset:
# Muntanyes Aberdare

Les muntanyes Aberdare (anteriorment, les muntanyes Sattima, Kikuyu: Nyandarua) és una llarga serralada de 160 km de llarg a les terres altes al nord de la capital de Kenya, Nairobi, amb una elevació mitjana de 3.350 metres. Es troba en la part centro-occidental de Kenya, al nord-est de Naivasha i Gilgil i just al sud de l'Equador. Forma una secció de la vora oriental del Gran Valle del Rift que va des de l'altiplà de Kinangop, al Escarpment de Laikipia, aproximadament de nord a sud. En l'est, la serralada cau bruscamente cap a la Gran Vall del Rift i es poden tenir vistes del llac Naivasha i el llunyà Escarpament Mau.
Les muntanyes Aberdare estan molt cobertes de bosc. Gran part de la serralada ha estat protegida com a Parc nacional de Aberdare des de la seva creació en 1950. La serralada atreu a grans nombres de senderistes i alpinistes, que operen des dels centres principals de Naivasha i Gilgil. Els vessants inferiors tenen granges, mentre que les zones altes són conegudes per la seva vida salvatge.
L'antic nom de la serralada sobreviu encara en Oldoinyo la Satima ("la muntanya del jove toro"); amb 4.001 msnm és el pic més alt de les muntanyes Aberdare. La muntanya Kenya (5.199 msnm), la segona muntanya més alta d'Àfrica (després del Kilimanjaro), queda a uns quilòmetres a l'est de la serralada Aberdare.
La regió és ben coneguda com la caserna general de Dedan Kimathi, líder de la rebel·lió del Mau Mau dels cinquanta. La reina Isabel es va convertir en reina del Regne Unit mentre estava de vacances a les muntanyes Aberdare. També és el lloc on J.A. Hunter va matar l'elefant salvatge Rogue que terroritzava als pobles dels boscos d'Aberdare.

## Referències

* ↑ «Aberdare Range -- Britannica Online Encyclopedia». www.britannica.com. [Consulta: 17 març 2008].
* 1 2 Rees, Melinda. «The Aberdare Mountain Ranges (Nyandarua Range), Africa». www.bootsnall.com. [Consulta: 17 març 2008].
* ↑ Campbell, Alexander «A Report from Kenya - TIME». www.time.com, 30-03-1953 [Consulta: 17 març 2008]. Arxivat 2008-02-08 a Wayback Machine. «Còpia arxivada». Arxivat de l'original el 2008-02-08. [Consulta: 14 març 2022].
* ↑ The Rogue Elephant of Aberdare Forest, From Hunter, J.A Hunter, HarperCollins, 1952
# Mundo Ibérico

Mundo Ibérico fou una revista cultural catalana en llengua castellana, publicada a Barcelona entre juny de 1927 i gener de 1928. Fou fundada per Màrius Verdaguer, per Joan Balagué, propietari de l'Editorial Lux i de la Llibrería central, i pel poeta Enrique de Leguina, tots ells asidus de les reunions del grup cultural de L'Ateneíllo de l'Hospitalet, format al voltant del pintor uruguaià Rafael Barradas. Hi publicares articles, a part dels propis Màrius Verdaguer i Enrique de Leguina, autors com Cristóbal de Castro, Juan Gutiérrez Gili, Benjamín Jarnés, Estévez Ortega, Ramón Gómez de la Serna, Rafael Cansinos Assens, Pérez de la Osa, Sebastià Gasch i Lluís Montanyà. La seva qualitat, en disseny, format i continguts era molt remarcable, però, donada l'escassa circulació que va assolir i la manca de patrocinadors, no va poder assumir els costos d'edició i va haver de deixar de publicar-se.

## Referències

* ↑ «Mundo Ibérico (Barcelona, 1927-1928)». ARCA (Arxiu de Revistes Catalanes Antigues). Biblioteca Nacional de Catalunya. [Consulta: 8 gener 2019].
* ↑ Sanz Roig - 2013, pàg. 181.
* ↑ Sanz Roig - 2013, pàg. 182.
* ↑ Fuentes Mollá - 1985, pàg. 32.
* ↑ Font i Espí - 2010, pàg. 7.

## Bibliografia

* Fuentes Mollá, Rafael. La novela vanguardista de Mario Verdaguer (en castellà). Barcelona: Diputació de Barcelona. Biblioteca de Catalunya, 1985, pàgs. 31-33 [Consulta: 8 gener 2019].
* Font i Espí, Marçal «Madrid-Barcelona, sístole y diástole de las vanguardias» (en castellà). Manuscrt. Cao. EdoBne de la Universidad Autónoma de Madrid [Madrid], 8, 2010. ISSN: 1136-3703 [Consulta: 8 gener 2019].
* Sanz Roig, Diana «Los proyectos editoriales de Mario Verdaguer: la revista Mundo Ibérico y las editoriales Lux y Apolo» (en castellà). Revista de Literatura. Instituto de Lengua, Literatura y Antropología (CSIC), LXXV, 149, enero-junio 2013. DOI: 10.3989/revliteratura.2013.01.009. ISSN: 0034-849X [Consulta: 8 gener 2019].
# South River

South River és una població dels Estats Units a l'estat de Nova Jersey. Segons el cens del 2000 tenia 15.322 habitants.

## Demografia

Segons el cens del 2000, South River tenia 15.322 habitants, 5.606 habitatges, i 3.985 famílies. La densitat de població era de 2.105,3 habitants/km².
Dels 5.606 habitatges en un 32,3% hi vivien nens de menys de 18 anys, en un 55,2% hi vivien parelles casades, en un 11,1% dones solteres, i en un 28,9% no eren unitats familiars. En el 23,3% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,23.
Per edats la població es repartia de la següent manera: un 23% tenia menys de 18 anys, un 8,4% entre 18 i 24, un 33,4% entre 25 i 44, un 20,7% de 45 a 60 i un 14,6% 65 anys o més.
L'edat mediana era de 36 anys. Per cada 100 dones de 18 o més anys hi havia 95,7 homes.
La renda mediana per habitatge era de 52.324 $ i la renda mediana per família de 62.869 $. Els homes tenien una renda mediana de 42.186 $ mentre que les dones 31.098 $. La renda per capita de la població era de 23.684 $. Aproximadament el 3,7% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- South River». American Fact Finder. Oficina del Cens dels Estats Units, 12-01-2010.
# Murphy's Law

Murphy's Law és un grup estatunidenc de hardcore punk de la ciutat de Nova York format el 1982. El cantant Jimmy Gestapo és l'únic membre fundador de la banda en actiu. Al llarg de la seua trajectòria, el grup ha comptat amb la participació de nombrosos músics que hi han tocat provinents de grups com Mucky Pup, Dog Eat Dog, Hanoi Rocks, Agnostic Front, Warzone, Cro-Mags, New York Dolls, Joan Jett & the Blackhearts, The Slackers i Glen Campbell.
El 2001 Murphy's Law va publicar The Party's Over. El 2002, la banda va aparèixer a la pel·lícula Cremaster 3 de Matthew Barney juntament amb Agnostic Front. El 2008, es va presentar la cançó «A Day in the Life», així com el mateix Jimmy Gestapo com a DJ de l'estació de ràdio Liberty City Hardcore (LCHC), al videojoc Grand Theft Auto IV.

## Discografia

| Àlbums Bong Blast (1983) Spliff Records Murphy's Law (1986) Profile Records Back with a Bong (1989) Profile Records The Best of Times (1991) Relativity Records Dedicated (1996) Another Planet The Party's Over (2001) Artemis Records Beer, Smoke, and Live (2002) P.O.P. Records The Best (2005) NYHC Tattoos Records Covered (2005) NYHC Tattoos Records Reedicions Murphy's Law / Back with a Bong (1994) Another Planet – split CD The Best of Times / Good for Now (2000) Artemis Records – split CD EP Good for Now EP (1994) We Bite Records Videoclips "Panty Raid" (1989) "What Will the Neighbors Think?" (1996) "Vicky Crown" (2001) | – Senzills "Monster Mash" (1991) Relativity Records 7" single "My Woman from Tokyo" (1995) Japan only 7" split single "What Will the Neighbors Think?" (1996) Another Planet – 7" single "Genkika" (1996) – Japan only 7" split single "Kansai Woman" (1996) – Japan only 7" single "Quality of Life" (1998) NG Records – 7" split single Recopilatoris How to Start a Fight (1996) Side One Dummy Records Show & Tell - A Stormy Remembrance of TV Themes (1997) Which? Records Creepy Crawl Live (1997) Another Planet Music to Kill For (1998) Triple Crown Records City Rockers: A Tribute to the Clash (1999) Side One Dummy Records Never Mind The Sex Pistols: Here's The Tribute (2000) Radical Crown Records Under the Influence - A Tribute to the Clash, the Cure, and the Smiths (2001) Triple Crown Records The World Wide Tribute to the Real Oi Volume 2 (2002) I Scream Records Jager Music Volume 2 (2002) jagermusic.com Records Warped Tour Compilation (2002) Side One Dummy Records |

## Referències

* ↑ «The Most Influential Figures of NYHC: Jimmy G. (Murphy's Law) | Features». Noecho.net. [Consulta: July 8, 2020].
* ↑ «The Most Influential Figures of NYHC: Jimmy G. (Murphy’s Law)» (en anglès), 19-06-2018. [Consulta: 2 maig 2022].
* ↑ «Murphy's Law - The Party's Over» (en anglès). Punknews.org, 19-03-2017. [Consulta: 2 maig 2022].
* ↑ «Cremaster 3 (2002)». IMDb.com, May 25, 2003. [Consulta: January 24, 2016].
* ↑ «Liberty City Hardcore - Grand Theft Wiki, the GTA wiki». Grandtheftwiki.com, October 21, 2010. [Consulta: September 13, 2011].
# Rie Kimura

Rie Kimura (木村 理恵, 30 de juliol de 1971) és una exfutbolista japonesa.

## Selecció del Japó

Va debutar amb la selecció del Japó el 1996. Va disputar 21 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1996 | 2 | 0 |
| 1997 | 0 | 0 |
| 1998 | 0 | 0 |
| 1999 | 6 | 0 |
| 2000 | 6 | 0 |
| 2001 | 7 | 0 |
| Total | 21 | 0 |

## Referències

* ↑ Japan Football Association(japonès)
# Nannestad

Nannestad és un municipi situat al comtat d'Akershus, Noruega. Té 12.267 habitants (2016) i té una superfície de 341 km². El centre administratiu del municipi és el poble de Teigebyen.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 16 abril 2016].

## Enllaços externs

* Nannestad - Lloc web oficial
# Riera del Molinet

La Riera del Molinet és un curs fluvial del terme de Reus a la comarca catalana del Baix Camp.
És la continuació cap a sud de l'antic Torrent de la Vila, ara conegut com la Rambla o la Riera de Miró. Se la comença a denominar del Molinet quan surt de la zona urbana, més enllà del carrer de Cambrils, i no canvia de nom encara que es troba amb el barranc del Martí o Barranc del Cementiri. Passa vora de l'enrunat Mas de Sostres i del Mas de la Barberana i s'ajunta seguidament, en un punt per sota d'on es troben la T-11, la C-14 i l'autovia de Bellissens, amb la Riera del Pi de Bofarull formant la Riera del Mas de Sostres. En part havia estat transitada per l'antic camí de Tarragona.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 364. ISBN 8486387655.
# Riera del Roquís

La Riera del Roquís o Riera de Castellvell, ja que ve d'aquell poble, és un curs fluvial del terme de Reus a la comarca catalana del Baix Camp.
S'origina a Castellvell, on se l'anomena també riera del Roquís, de la unió entre el barranc de la Roureda i el barranc de la Llenguadera, i fa frontera entre els termes de Reus i Castellvell durant quasi mig quilòmetre, cap a la banda dels Cinc Ponts, al nord de Les Tries, territori ara ocupat per la urbanització El Pinar, i es reuneix amb la Riera de la Vidaleta, per formar totes dues la Riera de la Beurada. Aquesta unió és artificial, feta per l'Ajuntament de Reus el 1848, per tal d'evitar l'aïllament d'una part de la ciutat quan plovia torrencialment. L'aigua d'aquesta riera consta que l'ajuntament de Reus (el Comú), la comprava a Castellvell a partir de 1605 per a abastir la població.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 161-162. ISBN 8486387655.
* ↑ Morell, Josep. El municipi reusenc en el set-cents. Reus: Centre de Lectura, 1991, p. 140. ISBN 8487873022.
# Premis Ondas 1975

Els Premis Ondas 1975 van ser la vint-i-dosena edició dels Premis Ondas, atorgats el 1975. En aquesta edició es diferencien les categories: Premis Nacionals de ràdio, nacionals de televisió, internacionals de ràdio i televisió, hispanoamericans i especials.

## Nacionals de ràdio

* Radio Juventud de Canarias de REM-CAR
* La otra dimensión de Ràdio Barcelona
* Club de la zarzuela de Radio Popular de Madrid
* Antoni Serra i Camarasa de RNE
* Estudio 15-18 de RNE, produït per Ángel Abradelo
* José María García de cadena SER
* Pepe Domingo Castaño de cadena SER
* Joaquín Merino de RNE

## Nacionals de televisió

* 35 millones de españoles, presentat per Alfredo Amestoy i José Antonio Plaza de TVE
* Pedro Erquicia, realitzador del programa Informe semanal de TVE
* Cayetano Luca de Tena de TVE
* Miguel Sanchiz de TVE

## Internacionals de ràdio

* Kuwait Television
* Charles Ricono de BBC
* Il mio cuore e nel sud de Radiotelevisione svizzera di lingua italiana, Lugano, Suïssa
* The year of man de Ràdio Belgrad, Iugoslàvia

## Internacionals de televisió

* La Nanda Devi de Televisió Francesa Canal 1, França
* Pokol: inferno (La Divina Comèdia) de Magyar TV, Hongria
* Carlos Barba de Canal 47, Nova York, EUA
* David Brinkley de NBC, USA

## Hispanoamericans

* Uruguay... Cuna del candombe de Radio Carve d'Uruguai
* Asociación Ecuatoriana de Radiodifusión, Equador
* Teatro Popular Caracol de Caracol Radio, Colòmbia
* Carta de Colombia d'Emisora HJCK, Colòmbia
* Enrique Cuzco de Venevisión, Veneçuela

## Especials

* Luis Ángel de la Viuda
* Manuel Rodríguez Cano
* Pedro Simoncini de Canal 5 Rosario, Argentina

## Referències

* ↑ Premios Ondas 1975, ABC, 7 de novembre de 1975

## Enllaços externs

* Pàgina web oficial dels Premis Ondas Arxivat 2019-04-17 a Wayback Machine.
# Nehawka

Nehawka és una població dels Estats Units a l'estat de Nebraska. Segons el cens del 2000 tenia 232 habitants.

## Demografia

Segons el cens del 2000, Nehawka tenia 232 habitants, 92 habitatges, i 63 famílies. La densitat de població era de 389,5 habitants per km².
Dels 92 habitatges en un 32,6% hi vivien nens de menys de 18 anys, en un 57,6% hi vivien parelles casades, en un 8,7% dones solteres, i en un 31,5% no eren unitats familiars. En el 25% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,08.
Per edats la població es repartia de la següent manera: un 29,3% tenia menys de 18 anys, un 4,7% entre 18 i 24, un 26,3% entre 25 i 44, un 25,4% de 45 a 60 i un 14,2% 65 anys o més.
L'edat mediana era de 37 anys. Per cada 100 dones de 18 o més anys hi havia 84,3 homes.
La renda mediana per habitatge era de 40.875 $ i la renda mediana per família de 52.500 $. Els homes tenien una renda mediana de 35.000 $ mentre que les dones 21.750 $. La renda per capita de la població era de 17.143 $. Aproximadament el 3,2% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nehawka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Nehawka». American Fact Finder. Oficina del Cens dels Estats Units, 12-01-2010.
# Roca de l'Eloi

La Roca de l'Eloi és una muntanya de 547 metres que es troba entre els municipis de Poboleda i de Torroja del Priorat, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Punta de la Galera (la Morera de Montsant)

La Punta de la Galera és una muntanya de 954 metres que es troba entre els municipis de La Morera de Montsant i Ulldemolins, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Punta de la Galera (Torroella de Montgrí)

La Punta de la Galera és un cap amb una elevació màxima de 44 msnm a l'est de la Meda Gran la major illa de l'arxipèlag de les Illes Medes al municipi de Torroella de Montgrí a la comarca del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Punta de la Galera (Roses)

La Punta de la Galera és una muntanya de 21 metres que es troba al municipi de Roses, a la comarca catalana de l'Alt Empordà. Es troba al cap Norfeu.
# Nehe Milner-Skudder

Nehe Milner-Skudder (Taihape, Manawatu-Wanganui, Nova Zelanda, 15 de desembre de 1990) és un jugador neo-zelandès de rugbi que juga com a fullback per Manawatu a la ITM i els Hurricanes al Super Rugby. Va fer el seu debut internacional durant el The Rugby Championship 2015 contra Austràlia, aconseguint dos assaigs.

## Carrera domèstica

Nascut a Palmerston , Milner-Skudder va començar com a jugador de rugby en l'equip sots-20 dels Canterbury Bulldogs de Sydney, fins que el 2011 fitxa pels Manawatu, debutant durant ITM Cup de 2011. Ràpidament es va establir com un jugador titular de l'equip en el Manawatu el que el va portar a jugar a Hurricanes. Un temporada brillant de la ITM Cup de 2014 amb títol inclòs el va portar a formar part de la plantilla oficial dels Hurricanes de 2015 i de la selecció All-Black.

## Carrera internacional

Descendents de Ngāti Porou i Tapuika, Milner-Skudder va ser cridat per jugar a la Māori All Blacks en la gira al Japó de 2014. El seu debut amb el primer equip dels All Blacks fou contra Austràlia a Sydney el 8 d'agost de 2015. Al setembre, Milner-Skudder formaria part de la selecció neozelandesa que jugaria la Copa del Món de Rugbi de 2015.

## Referències

* ↑ «Nehe Milner-Skudder Manawatu Turbos Player Profile». Turbos Rugby. Arxivat de l'original el 17 de gener 2021. [Consulta: 20 octubre 2014].
* ↑ «Nehe Milner-Skudder itsrugby.co.uk Player Statistics». itsrugby.co.uk. [Consulta: 20 octubre 2014].
* ↑ «Nehe Milner-Skudder ESPN Scrum Player Profile». ESPN Scrum. [Consulta: 20 octubre 2014].
* 1 2 «Super leg-up for Milner-Skudder». Manawatu Standard, 13-10-2014. [Consulta: 20 octubre 2014].
* ↑ «Nehe Milner-Skudder Hurricanes Player Profile». Hurricanes Rugby. Arxivat de l'original el 7 d’octubre 2014. [Consulta: 20 octubre 2014].
* ↑ «2014 Maori All Blacks squad named». All Blacks.com, 21-10-2014. Arxivat de l'original el 18 de juny 2017. [Consulta: 24 octubre 2014].
* ↑ «Rugby World Cup 2015: Why critics shouldn't be surprised by NRL stars excelling in 15-man code». Sydney Morning Herald, 21-09-2015 [Consulta: 21 setembre 2015].
# Moheba Khorsheed

Moheba Khorsheed (àrab: مهيبة خورشيد, Muhība Ḫurxīd) (Jafa, Mandat britànic de Palestina, 1921 - Jordània, 2000) va ser una professora i activista política palestina, que va fundar les Flors de Crisantem, la primera organització de dones armades contra l'ocupació israeliana a Palestina.

## Educació

Moheeba va estudiar a l'Institut Superior de Mestres de Jerusalem. Després de graduar-se, es va traslladar a la seva ciutat natal de Jafa, on va ensenyar a noies de secundària. També va estudiar literatura àrab i periodisme.

## Activisme polític

En tot moment va defensar públicament l'educació de les dones. Juntament amb la seva germana Arabiya Khorsheed (àrab: عربية خورشيد, ʿArabiyya Ḫurxīd), el 1933 va fundar les Flors de Crisantem (àrab: زهرة الاقحوان, Zahrat al-Uqḥuwān), que va començar com una organització social l'objectiu de la qual era defensar els drets humans i el de les dones a Palestina, donar suport als estudiants que no podien pagar-se l'educació i promoure la unitat religiosa.
Després de presenciar el tiroteig d'un nen palestí als braços de la seva mare, l'organització es va convertir en un dels primers grups armats de dones a resistir l'ocupació israeliana. Moheba va tenir un paper destacat i va participar en l'organització i execució d'operacions, el desenvolupament de l'estratègia i l'adquisició d'armes per a operacions.

## Mort

Per culpa de la neteja ètnica comesa pels sionistes (Nakba), va haver d'abandonar la ciutat de Jafa i va viure com a refugiada a Jordània, on es va casar i va continuar la seva activitat com a mestra. No va poder tornar a la seva ciutat natal fins a la seva mort l'any 2000.

## Referències

* 1 2 «Women and Armed Resistance in Palestine -1947» (en anglès). Bazarrna.com, 11-12-2023. [Consulta: 22 maig 2024].
* 1 2 3 «Radical Lives: Moheba Khorsheed» (en anglès). NovaraMedia.com. [Consulta: 29 maig 2021].
* ↑ «Palestinian Revolutionary and Resistance Fighter Moheba Khorsheed» (en anglès). Isqineeha.Tumblr.com. [Consulta: 29 maig 2021].
* ↑ «زهرة الأقحوان" الفلسطينية.. منظمة نسوية سرّية قبيل النكبة"» (en àrab). AlJazeera.net. [Consulta: 31 maig 2021].
* ↑ «Palestinian women: the backbone of resistane» (en anglès). LiberationSchool.org. [Consulta: 31 maig 2021].
* ↑ «The role of Palestinian women in resistance» (en anglès). OpenDemocracy.ney. [Consulta: 31 maig 2021].
# Mundo Demi Bold

Mundo Demi Bold Condensed és un tipus de lletra tipogràfica script desenvolupada per l'Estudio Mariscal amb la resta de la família Mundo, entre 1996 i 1998. Les Mundo Fonts, més que una família relacionada estilísticament, componen un conjunt relacionat per un projecte: el desenvolupament global de la gràfica del personatge Señor Mundo, una sèrie de dibuixos utilitzats en unes tires còmiques dels anys noranta. Mundo DemiBold Condensed és la versió més script, o manual, de la sèrie i que podríem qualificar de script informal. La llista completa de les Mundo Fonts són: Mundo CapsCondensed, Mundo DemiBoldCondensed, Mundo Moderna, Mundo Moderna Script, Mundo Romana i Mundo Sans.Està comercialitzada per la fundació barcelonesa Type-Ø-Tones i en l'actualitat, en la seva versió 3, està disponible en formats PostScript (per Mac OS) i TrueType (per Windows).

## Història

Aquesta font tipogràfica va ser creada a l'Estudio Mariscal, que és l'estudi fundat l'any 1989 per Xavier Mariscal, el dissenyador i artista valencià de fama internacional.

### Tira còmica Señor Mundo.

Aquesta font va ser utilitzada pel “Señor Mundo” una iniciativa ecològica de Xavier Mariscal que consistia en unes tires còmiques que van ser publicades periòdicament al suplement del diari El País des de 1994 fins a la tardor de 1998.
El llibre El señor mundo y yo editat per l'Editorial Planeta recull aquestes tires còmiques.

## Anàlisi de la font tipogràfica
### Gruix dels traços

Com es pot observar a la següent imatge, el gruix dels traços d'aquesta font no són gens uniformes.

### Caixes altes i baixes

Alhora de dissenyar aquesta tipografia algunes lletres com per exemple les de la imatge van ser creades quasi exactes pel format de caixa alta i caixa baixa.

### Mètrica vertical del caràcter

Una altra característica d'aquesta font és que l'alçària de les seves capitals en un mateix caràcter no són simètriques.

### Alçada de la “x”

Com es mostra a la següent imatge aquesta font no utilitza l'alçària de les “x” per definir les mides dels caràcters com a punt de referència en el disseny.

## Vegeu també

* Família tipogràfica

## Enllaços externs

* Estudio Mariscal
* Galeria Señor Mundo Arxivat 2010-06-26 a Wayback Machine.
* Type-Ø-Tones - Mundo Demi Bold